बाक्सा जिल्लानि बरमा बिधान सभा बियाबनि सिंङाव थानाय फाग्लादिया दैमानि साखाथिनि गंसे फरायसालिनि लांगोनाया बिबार बागानजों समायसारदों । बे फरायसालिनि मुंङा जादों पाग्लादियाफार गेजेर फरायसालि । बे फरायसालिया 1986 माइथायाव गाइसनजादोंमोन । बै फरायसालिया 2013 मायथायाव सरकारि जादोंमोन । फरायसालि गाहाइ फोरोंगिरिया फरायसालिनि लांगोनायाव बिबार बागान खालामनानै फरायसालि खौ समायना गाब गाहोबोदों । सिगांनि समाव फरायसालिनि लांगोनायाव फुल गाइनायजों लोगोसे फरायसा गथफोरखौ आबादनि सायावबो सांग्रांथि लाबोनो लांगोना फारसेयाव मुदुपुल बागान, बानलु, मुला, फानथाव बायदिनि आबादबो खालामबोदोंमोन । नाथाय हाग्रानि मैदेर फैनानै जालांनाय सिफायलांनाय बायदिनि थाखाय बेफोरबादि गाइनायखौ गारनानै दिनैनि समाव बिबार बागानखौल खालामबोदों होनना  फाग्लादियाफार गेजेर फरायसालिनि गाहाय फोरोंगिरि नारायन अस्टि’ बिथांआ खौरांगिरिनि सिगांआव फोरमायना होयो ।